CELEX: E1995C0068
Language: el
Date: 1995-06-19 00:00:00
Title: ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 68/95/COL της 19ης Ιουνίου 1995 για την έγκριση σχεδίου που υπέβαλε η Νορβηγία για τον έλεγχο και την αντιμετώπιση της σαλμονέλας στα πουλερικά

Avis juridique important

|

E1995C0068

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 68/95/COL της 19ης Ιουνίου 1995 για την έγκριση σχεδίου που υπέβαλε η Νορβηγία για τον έλεγχο και την αντιμετώπιση της σαλμονέλας στα πουλερικά  

Επίσημη Εφημερίδα αριθ. L 189 της 10/08/1995 σ. 0033 - 0033

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 68/95/COL της 19ης Ιουνίου 1995 για την έγκριση σχεδίου που υπέβαλε η Νορβηγία για τον έλεγχο και την αντιμετώπιση της σαλμονέλας στα πουλερικά Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο (ΕΟΧ), όπως προσαρμόσθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο αριθ. 1 άρθρο 4 στοιχείο δ),την πράξη που αναφέρεται στο σημείο 34γ του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και τα προϊόντα ζωικής προέλευσης προκειμένου να αποφευχθούν οι εστίες λοιμώξεων και δηλητηριάσεων που οφείλονται στα τρόφιμα (οδηγία 92/117/ΕΟΚ του Συμβουλίου, καλούμενη στο εξής «πράξη σχετική με τις ζωονόσους», και ιδίως το άρθρο 8 παράγραφος 3,τη συμφωνία μεταξύ των κρατών ΕΖΕΣ περί Εποπτεύουσας Αρχής και Δικαστηρίου όπως προσαρμόσθηκε από το πρωτόκολλο προσαρμογής της συμφωνίας των κρατών ΕΖΕΣ περί Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο αριθ. 1 άρθρο 1 στοιχείο ε),Εκτιμώντας:ότι, σύμφωνα με το άρθρο 8 παράγραφος 2 της πράξης της σχετικής με τις ζωονόσους, η Νορβηγία απέστειλε, με την από 24 Απριλίου 1995 επιστολή της, σχέδιο για τον έλεγχο και την αντιμετώπιση της σαλμονέλας στα πουλερικά της Νορβηγίας 7ότι το προαναφερθέν σχέδιο πληροί τα κριτήρια που ορίζονται στο άρθρο 8 παράγραφος 2 της πράξης της σχετικής με τις ζωονόσους 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Κτηνιατρικής Επιτροπής ΕΖΕΣ, η οποία επικουρεί την Εποπτεύουσα Αρχή ΕΖΕΣ 7ότι, επομένως, το σχέδιο πρέπει να εγκριθεί,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Το σχέδιο παρέμβασης για τον έλεγχο και την αντιμετώπιση της σαλμονέλας στα πουλερικά που υπέβαλε η Νορβηγία εγκρίνεται.2. Η Νορβηγία θέτει σε ισχύ μέχρι την 1η Σεπτεμβρίου 1995 τις νομοθετικές, κανονιστικές και διοικητικές διατάξεις που είναι αναγκαίες για την εφαρμογή του σχεδίου που αναφέρεται στο σημείο 1.3. Η παρούσα απόφαση αρχίζει να ισχύει την 1η Σεπτεμβρίου 1995.4. Η παρούσα απόφαση απευθύνεται στη Νορβηγία.5. Το κείμενο στην αγγλική γλώσσα είναι το μόνο αυθεντικό.Βρυξέλλες, 19 Ιουνίου 1995.Για την Εποπτεύουσα Αρχή ΕΖΕΣBjφrn FRIΠFINNSSONΜέλος του Σώματος